
15.  JANUAR  1933 


82.   AARGANG 


JOHN  A.  WIDTSOE. 

Af  Ældste  Bryonl  S.  Hinckley,  Præsident  af  Liberty  Stav. 

Hvor  ofte  kommer  ikke  de 
store  Følger  gennem  smaa  og 
ringe  Omstændigheder.  En  fat- 
tig Lappeskomager  i  Norge 
sagde  til  en  Enke,  som  bragte 
sin  Drengs  Sko  til  Reparation: 
»Jeg  kan  give  dig  noget,  som 
er  mere  værdifuldt  end  Saaler 
for  din  Drengs  Sko.«  Da  Skoene 
blev  sendt  tilbage,  fandt  hun  i 
hver  af  dem  en  »Mormon« - 
Traktat,  og  af  Nysgerrighed 
læste  hun  dem.  Saaledes  be- 
gyndte en  Undersøgelse,  som 
resulterede  i,  at  Dr.  John  A. 
Widtsoes  Moder  blev  omvendt 
og  dobt. 
For  49  Aar  siden,  sidste  November,  kom  hun  til  Utah  sam- 
men med  sine  to  Sønner,  John  A.  11  Aar  gammel,  og  Osborne 
J.  P.  6  Aar  gammel.  Denne  Enke  var  ikke  blot  en  uddannet 
Kvinde,  men  en  Kvinde  med  litterære  Evner  og  med  dyb, 
religiøs  Overbevisning.  Hendes  Mand,  John  Widtsoe,  en 
anerkendt  Skolemand,  dode  5  Aar  før.  Han  var  en  Mand  af 

usædvanlig  Intelligens  og  moralsk  Kraft,  hvis  Familie  i 
mange  Generationer  havde  været  Lærere. 

Denne  Moder  bragte  lidt,  om  i  det  hele  taget  noget,  verds- 
ligt Gods  til  Amerika,  men  hun  bragte  en  dyb  og  rodfæstet 
Beslu'ning  om  at  uddanne  sine  Drenge.  Ligesom  Cornelia, 
den  romerske  Moder,  kunde  hun  med  Stolthed  pege  paa  »sine 
Juveler«.  Ingen  romersk  Moder  gav  nogensinde  ædlere  Søn- 
ner til  Verden.  De  var  ikke  oplærte  i  Krigskunsten;  deres 
Sejre  var  ikke  militære.  De  var  snarere  opøvede  i  Evangeliet 
om  »Fred  og  Velbehag«  og  havde  derfor  ingen  Smag  for  Kri- 
gens Larm  eller  dens  Blodbad.  De  havde  dette  fine,  skabende 
Sind,  som  véd,  hvorledes  de  skal  stille  Spørgsmaal  til  den 
uopdagede  Naturverden  omkring  os,  og  som  ogsaa  véd,  hvor- 
ledes man  skal  kunne  tiltvinge  sig  Svar  fra  den.  Saadanne 
Sind  aabner  Sandhedens  Skalkamre,  beriger  Verden  og  vel- 
signer Menneskeheden. 

Aleksander  den  Store  sorgede,  fordi  der  ikke  var  flere  Ver- 
dener at  erobre,  fordi  han  ikke  var  i  Stand  til  at  vende  sit 
Sind  mod  Besejlingen  af  de  usynlige,  men  ædlere  Verdener. 
Det  er  sandt,  at  denne  Moder  kun  bragte  meget  lidt  verdslig 
Rigdom  til  Amerika,  men  de  Bidrag,  som  hendes  Sønner  har 
ydet  til  denne  Kirke,  vilde  være  vanskelige  at  vurdere. 

Den  yngre  Son,  Osborne,  dode  pludseligt  i  sit  4(jende  Aar, 
elsket  af  alle,  som  kendte  ham,  efterladende  en  Fortid,  ly- 
sende af  glimrende  Opnaaelser,  og  en  Fremtid,  straalende  af 
Haab. 

Dr.  John  A.  Widtsoe,  som  nu  er  61  Aar  gammel,  har  længe 
været  anerkendt  som  en  fremtrædende  Skolemand.  Medens 
han  var  en  ung  Mand,  i  Slutningen  af  Tyve-Aarene,  sagde 
Charles  Loring  Jackson,  som  den  Gang  var  Professor  i  Kemi 
ved  Harward  Universitet,  om  ham:  »Han  er  en  af  de  dyg- 
tigst Mænd,  som  har  været  under  min  Ledelse,  og  man  maa 
erindre,  at  mine  Studenter  er  udvalgte  Mænd  fra  alle  Dele 
af  Landet.  Han  viste  bemærkelsesværdige  Evner  i  sit  Arbejde, 
og  paa  Grund  af  et  Studieophold  i  Europa  for  kort  Tid  til- 
bage, er  han  nu  saa  vel  udrustet  som  nogen  i  Landet  for  Ar- 
bejdet med  den  fysiologiske  Kemi,  i  Virkeligheden  tror  jeg 
ikke,  der  er  nogen  i  Amerika,  som  er  saa  vel  udrustet.  Med 
denne  Forberedelse  for  sit  Arbejde  og  med  det  ypperlige  Ar- 
bejde, han  udførte,  før  han  rejste  til  Europa,  har  vi  Ret  til 
at  vente  en  meget  fremtrædende  Karriere  af  ham  —  en,  som 
vil  blive  fulgt  med  Interesse  og  Beundring  af  hele  den  ke- 
miske Verden. Han  er  en  meget  sjælden  Mand.« 

Dette  blev  skrevet  om  Dr.  Widtsoe  for  mere  end  30  Aar  til- 
bage, og  hans  Liv  siden  den  Tid  har  bekræftet  alle  de  høje 
Forudsigelser,  som  blev  gjort  angaaende  ham  af  hans  frem- 

ragende  Lærer.  Men  lad  os  begynde  med  Fortællingen  om 
hans  Liv. 

John  A.  Widtsoe  var  fodt  den  31.  Januar  1872  paa  Øen 
Frøya,  Norge.  Seks  Aar  senere  dode  hans  Fader.  I  de  næste 
fem  Aar  gik  han  til  private  og  offentlige  Skoler  i  sit  Føde- 
land med  Præstegerningen  for  Øje. 

I  1881  blev  hans  Moder  Medlem  af  »Mormon« -Kirken,  og 
i  November  1883  emigrerede  hun  sammen  med  sine  to  Søn- 
ner til  Amerika  og  slog  sig  ned  i  Logan,  Cache  County,  Ijtah. 

I  Juni  1891  blev  John  A.  udeksamineret  fra  Brigham  Young 
College,  og  i  Juli  begyndte  han  ved  Harward  Universitetet  i 
Cambridge,  Massachuset's.  I  April  det  følgende  Aar  vandt 
han  et  Universitets-Stipendium,  og  i  April  1893  vandt  han 
atter  et  Stipendium. 

I  April  det  samme  Aar  blev  han  valgt  til  Præsident  for 
Boylson  Kemiske  Klub  ved  Harward,  og  i  Juni  1894  blev  han 
udeksamineret  fra  Harward.  Han  fuldforte  Arbejdet  i  Løbet 
af  tre  Aar  og  modtog  den  højeste  Karakter  —  summa  cum 
laude.  Denne  Ære  kan  vindes  paa  to  Maader,  for  det  første 
ved  at  udmærke  sig  specielt  i  een  Linie  af  Studiet,  eller,  for 
det  andet,  ved  at  udmærke  sig  jævnt  under  Studiet  af  alle  de 
forskellige  Linier,  som  studeres.  De  højeste  Æresbevisninger 
kan  vindes  paa  begge  Maader  paa  samme  Tid.  Begge  disse 
blev  vundet  af  ham. 

I  »Boston  Magazine«s  Oversigt  over  det  Arbejde,  som  var 
udført  af  denne  Klasse,  blev  Arbejdets  litterære  Side  repræ- 
senteret ved  Udvalg  fra  Dr.  John  A.  Widtsoes  Pen.  Saaledes 
havde  han  i  22  Aarsalderen  udmærket  sig  ved  sjældne  Ar- 
bejdsevner og  hoj  Intelligens. 

Da  han  var  udeksamineret,  blev  han  tilbudt  adskillige  lo- 
vende Stillinger  i  Østen,  men  han  foretrak  at  komme  tilbage 
til  Utah.  I  September  det  samme  Aar  begyndte  han  som  Ke- 
miker ved  Eksperiment-Stationen  ved  Utah  Landbrugsskole. 
Her  begyndte  han  sit  Undersøgelsesarbejde  angaaende  Land- 
brug og  udgav  en  Række  Bulletiner. 

Den  1.  Juni  1898  giftede  han  sig  med  Leah  Eudora  Dun- 
ford, Datter  af  Suså  Young  Gates,  ved  et  tidligere  Ægteskab. 
Den  samme  Maaned  blev  han  udnævnt  til  Perkers  Univer- 
sitetsstipendium  med  Privilegiet  til  Studium  i  Udlandet. 
I  Juli  sejlede  han  til  Europa  og  i  Oktober  begyndte  hans 
Studium  ved  det  store  Universitet  i  Gøttingen,  Tyskland  som 
Kandidat  for  Doktorgraden.  I  Juni  det  følgende  Aar  afslut- 
tede han  sin  Doktorafhandling  og  tog  Eksamen  ved  dette 
Universitets  Fakultet  i  November  1899  og  vandt  Graden  af 
Magister  Artium  og  Doktor  i  Filosofi  med  de  højeste  Karak- 
terer, magna  cum  laude. 

Fra  Januar  1900  lil  Maj  studerede  han  Kemi  i  Zurich, 
Schweiz,  og  fra  Maj  til  August,  dette  Aar,  boede  han  i  Lon- 
don og  foretog  Rejser  i  England  og  paa  Fastlandet.  Han  sej- 
lede til  Amerika  i  September.  I  Mellemtiden  havde  han  mod- 
taget Stillingen  som  Direktor  ved  Utah  Eksperimenterings- 
station  og  som  Professor  i  Kemi. 

I  1905  blev  han  Leder  for  Landbrugsaf  del  ingen  ved 
Brigham  Youngs  Universitet  i  Provo,  og  om  Foraaret  1907 
blev  han  valgt  til  Præsident  over  »Utah  Agricultural  College«. 
Hans  Præsidium  var  en  stor  Fremgangsperiode  for  Skolen, 
og  Institutionen  vandt  internationalt  Ry  under  hans  Admini- 
stration. 

Han  blev  Præsident  over  Utah  Universitet  i  1921.  I  1923 
blev  han  opfordret  til  at  underkaste  Regeringens  Ny  dyrk- 
nings-Metoder en  Undersogelse  sammen  med  Julius  Barnes, 
Oscar  E.  Bradfule,  James  R.  Garfield,  Elwood  Mead,  Thomas 
E.  Campbell  og  David  W.  Davis.  I  1925  blev  han  sammen 
med  Guvernor  Campbell  udnævnt  lil  at  undersoge  22  Irri- 
gations-Projekter  i  Vesten. 

Den  21.  November  1927  blev  han  beskikket  til  at  præsidere 
over  den  Europæiske  Mission  og  ankom  til  England1  den  24. 
December. 

Dr.  Widtsoe  er  en  Pioner  i  Folke-Universitelsarbejde.  Han 
organiserede  Arbejdet  ved  Utah  Eksperimenteringsstation  og 
planlagde  og  organiserede  Institut- Arbejdet  for  Landmænd 
og  Husholdere,  som  resulterede  i  Oprettelsen  af  en  Afdeling 
for  den  Slags  Arbejde  ved  Utah  Landbrugsskole.  Dette  var 
Forløberne  for  Landbrugsudstillinger  og  Husholdnings- 
Konferencer. 

Hans  Arbejde  i  Utah  har  for  en  stor  Del  været  viet  til  et 
Studium  over  Statens  Landbrugskilder.  Den  forste  Under- 
søgelse af  Jordbunden  som  blev  foretaget  i  denne  Stat,  var 
under  hans  Ledelse.  Han  indførte  videnskabeligt  Arbejde  i 
Overrislingsarbejdet,  som  antageligt  var  det  første  syste- 
matiske Forsog  i  Verden  paa  at  gore  Overrisling  til  en  Viden- 
skab. 

Han  vandt  international  Berømmelse  for  sig  selv  og  for 
Staten  søm  Organisator  af  Arbejdet  med  »Dry  farming«  (Tørt 
Landbrug).  Hans  bedst  kendte  Boger  paa  delte  Omraade  er: 
»Dry  Farming«,  »The  Principles  of  Irrigation  Practice«  og 
»Western  Agriculture«.  Nogle  af  disse  er  blevet  oversat  til  7 
Sprog.  Han  har  udgivet  mellem  30  og  40  videnskabelige 
Bulletiner  angaaende  Utahs  Landbrug  og  har  bidraget  med 
mere  end  200  Artikler,  Redaktionsartikler  etc.  angaaende  en 
Mængde  Emner  af  populær  Interesse. 

I  40  Aar  har  han  været  en  Leder  i  det  offentlige  Liv.  Han 
var  Præsident  over   »International  Dry  Farming  Congress«, 

da  den  blev  holdt  i  Kanada.  Han  har  tjent  som  Vice-Præsi- 
dent  for  »Irrigation  Kongress«  adskillige  Gange,  Præsident 
for  »Utah  Educational  Association«  og  for  »Utah  Irrigation 
Congress«  og  er  et  Medlem  af  talrige  Selskaber,  Bestyrelser  og 
Komitéer  hjemme  og  er  blevet  valgt  til  Medlem  af  mange 
videnskabelige  Selskaber  i  alle  Dele  af  Verden. 

Utah  Landbrugsskole  gav  ham  Æresgraden  L.  L.  D.  (Legum 
Doctor). 

Dr.  Widtsoe  er  Forfatter,  Skolemand,  Specialist,  frem- 
ragende i  sin  Behandling  af  Problemer  angaaende  den  men- 
neskelige Natur  og  Naturen,  angaaende  Drenge  og  Mænd  saa 
vel  som  Afgrøde  og  Dyr,  en  af  Landets  fremtrædende  Admi- 
nistratorer og  Ledere.  Han  er  forst  og  fremmest  Videnskabs- 
mand. Han  har  fremhævet  sig  som  saadan,  og  han  har  givet 
Bidrag  paa  videnskabelige  Omraader  af  praktisk  og  vidt- 
rækkende Betydning.  Som  en  industriel  Kemiker  kunde  han 
utvivlsomt  have  samlet  sig  en  Formue  og  vundet  stor  Be- 
rømmelse. 

Han  virkede  som  Præsident  for  Utah  Landbrugsskole  i  9 
Aar  og  som  Præsident  for  Utah  Universitet  i  5  Aar.  Dette  er 
ledende  Stillinger  af  den  allerstørste  Ansvarsfuldhed,  som 
trækker  usædvanligt  store  Veksler  baade  paa  ens  Tanker  og 
Opmærksomhed,  men  i  Løbet  af  denne  Tid  gav  han  Bidrag 
ogsaa  paa  andre  Omraader.  Baade  Kvaliteten  og  Mængden  af 
det  Arbejde,  han  kan  gøre,  gør  et  dybt  Indtryk  paa  en.  Han 
er  en  meget  produktiv  Arbejder,  og  hans  Arbejde  er  af  højeste 
Slags.  Han  har  den  sjældne  Evne,  at  han  kan  se  Ting  i  deres 
rigtige  Belysning,  og  han  har  Evnen  til  at  kunne  udtrykke 
sig  i  et  klart  og  skønt  Sprog.  Hans  Navn  vil  for  altid  staa 
blandt  de  fremtrædende  Skolemænd  og  Opdragere  i  Kirken. 

Der  er  en  Enkelhed,  en  Evne  til  at  kunne  undervise,  en 
Ædelhed  og  Hensyntagen  til  andre  hos  ham,  som  er  typisk 
for  den  virkelig  store.  Dybden  af  hans  Forstaaelse,  Bredden 
af  hans  Tolerance,  den  absolute  Mangel  paa  Dogmatisme, 
Visdommen  og  Virkningsfuldheden  af  hans  Diplomati  er  alle 
Bevis  paa  virkelig  Storhed. 

Fra  sine  Drengedage  har  han  været  aktiv  i  Kirkens  Organi- 
sationer og  er  en  af  de  mest  oplyste  Ældster  med  Hensyn  til 
Lærdom  og  kirkelig  Organisation.  Han  har  skrevet  adskillige 
Lektiebøger  og  mange  populære  Artikler  angaaende  evan- 
geliske Emner.  Blandt  hans  teologiske  Værker  bor  nævnes: 
»Joseph  Smith  as  a  Scientist«,  »Rational  Teologi«,  »Concor- 
dance  of  the  Book  of  Doctrine  and  Covenants«,  » What  Jesus 
taught«,  »In  Search  for  Truth«.  »Gospel  Doctrine«  ved  Joseph 
F.  Smith  blev  hovedsageligt  samlet  ved  ham,  og  »Discources 
by  Brigham  Young«  blev  samlet  og  beredt  af  ham. 

Siden  han  blev  kaldet  til  at  præsidere  over  den  Europæiske 

Mission  i  November  1927,  har  han  skrevet  en  Serie  Traktater, 
hvor  Evangeliet  bliver  tolket  i  Nutidens  Udtryk  med  en  saa- 
dan  Enkelhed  og  Klarhed,  at  det  er  muligt  for  alle  at  for- 
staa  dem. 

Det  var  en  betydningsfuld  Dag  i  John  A.  Widtsoes  Liv,  da 
han  giftede  sig  med  Leah  Dunford.  Ingen  Kvinde  kunde  mere 
fuldkomment  have  udfyldt  hans  Liv,  end  hun  har  gjort.  Med 
en  Intelligens  og  en  Forstaaelse  af  den  mest  sjældne  Art  har 
hun  fremmet  hans  Interesser.  Idet  hun  har  paaskønnet  hans 
Evner  og  Betydningen  af  hans  Arbejde,  har  hun  sigt  at  be- 
fri ham  for  alle  mulige  Byrder  og  har  ledet  hans  Hjem  og 
baaret  Ansvaret  for  Familien  saa  langt,  som  det  var  muligt, 
for  at  han  skulde  være  fri  og  uhindret  under  sit  Arbejde. 
Og  hun  har  vist  en  sjælden  Evne  til  at  gøre  det'e. 

Hun  er  en  universitetsuddannet  Kvinde  med  store  Evner 
og  stor  intellektuel  Kraft,  hvis  sunde  Dømmekraft  beherskede 
Temperament  og  kærlige  Nafur  har  vundet  Tillid  og  Kær- 
lighed hos  alle,  som  kendte  hende. 

Hun  har  samarbejdet  med  sin  Mand  i  hans  Arbejde  og  har 
støttet  ham  i  alle  Kriser  i  hans  Liv.  Med  Værdighed  og  Dyg- 
tighed præsiderer  hun  over  hans  Husholdning  og  leder  de 
hjemlige  Affærer  paa  en  saadan  Maade  at  det  gør  deres 
Hjem  til  et  meget  behageligt  Cenlrum  hvor  berømte  Per- 
soner har  været  underholdt  og  glædet  med  den  gæstfrie  Aand, 
som  hersker  der. 

I  nder  Ledelse  af  Dr.  Widtsoe  præsiderer  hun  over  den 
Kvindelige  Hiælpeforening,  Unge  Kvinders  Forening  og 
Primary-Organisationen  i  de  europæiske  Missioner.  Til- 
talende, opbyggende  i  sin  Tænkning,  helt  igennem  religiøs, 
er  hun  en  Leder  blandt  Kvinder. 

Dr.  Widtsoes  vpperlige  skandinaviske  Baggrund,  hans  vise 
Valg  af  Livsledsager,  hans  dybe  Fors'aaelse  af  Mesterens 
herlige  Religion  saaledes  som  den  er  aabenbaret  gennem 
Profeten  Joseph  Smith,  og  hans  dybe  Hengivenhed  til  denne 
—  alt  dette  falder  sammen  med  et  af  de  mest  originale  og 
brillante  Intellekter,  vi  har  kendt,  og  forklarer  hans  straa- 
lende  Opnaaelser  og  forudsiger  en  s  or  Fremtid  for  ham. 
(Fra  »Improvement  Era«,  November  1932.) 


Herren  har  givet  det  Løfte  til  alle,  som  vil  omvende  sig 
og  forblive  trofaste  og  udøve  en  Ydmyghedens  og  Flidens 
Aand  at  de  skal  være  berettiget  til  Guds  Aands  Vejledning. 
Denne  Aand  vil  lede  og  vejlede  dem  gennem  hele  deres  Liv. 

Joseph  Fielding  Smith. 

DEN  DANSKE  MISSION. 

ANKOMST. 

Ældsterne  Carl  R.  Andreasen  fra  Vineyard,  Utah,  og 
Richard  D.  Johnson  fra  Salt  Lake  City,  Utah  ankom  til  den 
Dans\e  Mission  den  15.  December  1932  med  S.S.  »Europa«.^ 

Ældste  Andreasen  er  beskikket  til  at  arbejde  i  Esbjerg  Di- 
strikt og  Ældste  Johnson  i  Aarhus  Distrikt. 

Vi  byder  disse  Brodre  hjertelig  velkommen  til  den  Danske 
Mission  og  nedbeder  Herrens  rigeste  Velsignelser  over  dem  i 
deres  Arbejde. 

FORFLYTTELSER. 

Ældste  Klien  K.  Skousen  er  blevet  forflyttet  fra  Aarhus  til 
Esbjerg  Distrikt  Ældste  Harold  E.  Jensen  fra  Aarhus  til  Aal- 
borg Distrikt  Ældste  Elmer  C.  Hansen  fra  Odense  til  Aarhus 
Distrikt  Ældste  Henry  J.  Jensen  fra  Esbjerg  til  Odense  Di- 
strikt, Ældste  David  L.  Larsen  fra  Aalborg  til  Kobenhavns 
Distrikt  og  Ældste  Ivan  Madsen  fra  Esbjerg -til  Kobenhavns 
Distrikt.  Holger  M.  Larsen, 

Missionspræsident. 

JULEAFTEN  I  AARHUS  GREN. 

Om  Aftenen  den  24.  December  1932  blev  der  udfoldet  en 
livlig  Virksomhed  blandt  »Mormonerne«  i  Aarhus.  Tvært- 
imod den  danske  Skik  var  ikke  alle  hjemme  og  nod  Hjem- 
livels  Glæder  og  hinandens  Selskab.  Vore  Brødre  og  Sostre  i 
Aarhus  Gren  blev  ofte  afbrudt  af  klaprende  Fodtrin  op  ad 
deres  Trapper  og  den  hjertelige  Hilsen:  »Gladelig  Jul«.  Mis- 
sionærerne var  i  Virksomhed.  De  aflagde  en  kort  Visit  til  alle 
de  Sidste  Dages  Helliges  Familier,  som  var  hjemme  den 
Aften.  De  sang  en  Julesang  for  dem  onskede  dem  alle  en 
glædelig  Jul  og  gik  ud  igen  i  Natten.  I  8V2  Time  fortsatte  de 
deres  behagelige  Arbejde.  Vore  Brcdre  og  Sostre  behandlede 
os  storartet  og  vilde  have  gjort  mere  for  os,  dersom  vi  havde 
haft  Tid  til  at  blive  hos  dem  længere. 

42  Familier  af  vore  Brødre  og  Søstre  blev  besøgt  i  Løbet 
af  Aftenen  og  ligeledes  tre  Familier  af  Venner.  To  af  de 
lokale  Missionærer  og  seks  fra  U.  S.  A.  dellog  i  disse  Besøg. 
De  havde  lejet  en  stor  Automobil,  og  paa  denne  Maade  var 
de  i  Sland  til  at  besøge  saa  mange  af  vore  Medlemmer. 

Denne  lille  Gruppe  Missionærer  tilbragte  en  meget  lykke- 
lig og  behagelig  Aften  og  haaber,  at  de  kan  have  bidraget  til 
at  bringe  en  lille  Smule  Juleglade  til  de  Familier,  de  besogte. 
"Til  andre  af  deres  Brodre  og  Sostre  i  den  Danske  Mission 
ønsker  de  at  sende  deres  bedste  Ønsker  gennem  »Stjernen«. 
Maa  Julens  Aand  være  med  eder  gennem  hele  det  nye  Aar. 

P.  M.  A. 

JULEKONCERTER  I  AARHUS  DISTRIKT. 

KONCERT  I  RANDERS. 

I  Almindelighed  er  det  kun  Missionens  forskellige  Distrik- 
ters Hovedkvarterer,  der  nyder  godt  af  de  respektive  Koncert- 
aftener. Denne  Regel  blev  brudt  Onsdag  den  14.  December 
1932,  da  Aarhus  Sangkor,  vistnok  for  første  Gang,  gav  en 
Koncert  i  Randers. 

Koret  }rdede  mange  udmærkede  Præstationer  under  Ledelse 
af  dets  Dirigent,  Ældste  Paul  W.  Jespersen.  Ligeledes  blev 
der  præsteret  flere  nydelige  Solonumre  af  de  optrædende.  I 
en  Pause  benyttede  Missionspræsident  Holger  M.  Larsen  Ti- 
den til  at  tale  til  den  store  Forsamling,  der  var  kommet  til 
Stede. 

Medlemmerne  af  Randers  Gren  paaskønnede  meget  denne 
gode  og  indholdsrige  Aften,  som  vi  haaber  maa  have  stimu- 
leret Interessen  for  Kirken  og  dens  Arbejde.  Vi  ønsker  gen- 
nem »Skandinaviens  Stjerne«  at  bringe  Aarhuskoret  og  dets 
Leder  en  hjertelig  Tak. 

Til  Stede  var  112.  O.  B.  W. 

KONCERT  I  AARHUS. 

Den  Julekoncert,  som  Aarhus  Grens  Sangkor  havde  afholdt 
i  Randers  den  14.  December  1932,  blev  gentaget  i  Aarhus  Fre- 
dag den  16.  December  1932.  Grenens  Lokale  var  i  den  Hen- 
sigt festligt  smykket  med  Gran  og  Julelys.  En  af  Hensigterne 
med  denne  Koncert  var  at  samle  lidt  ind  til  en  Julegave  til 
Grenens  Missionærer,  og  baade  i  denne  og  i  alle  andre  Hen- 
seender var  Aftenen  meget  vellykket. 

Missionspræsident  Holger  M.  Larsen  var  til  Stede  og  gav 
nogle  Bemærkninger  om  Julen  og  den  dertil  hørende  Fest- 
stemning. 

Til  Stede  var  131.  M.  J. 


DE  MENNESKELIGE  OPNAAELSERS 
NUVÆRENDE  STADIUM.* 

1.  Indledning.  Denne  Artikel  er  ment  som  en  kort  Oversigt 
over  de  menneskelige  Opnaaelser.  Menneskets  Historie  karak- 
teriseres af  en  uafladelig  Kamp  for  baade  Eksistens  og  Frem- 
gang. De  Civilisationer,  som  var  tidligst  kendt,  var  i  Egnene 
om  Nilen,  Eufrat  og  Øst-Asien.  Siden  den  Tid  er  mange  Na- 
tioner kommet  og  gaaet  —  Ægypten,  Babylonien,  Græken- 


*  Lektie  for  Søndagsskolens  Senior-  og  Juniorklasser  22  Januar. 

land.  Rom  —  alle  mere  eller  mindre  adskilt  fra  de  andre  ved 
Perioder  af  Uvidenhed  og  Tilbagegang.  Den  nuværende  Civi- 
lisation i  det  vestlige  Europa  og  Amerika  er  blot  nogle  faa 
Hundrede  Aar  gammel.  I  mange  Henseender  har  den  naaet 
til  storre  Hojder  end  nogen  anden  Civilisation,  og  uden  Tvivl 
udgor  den  den  hojeste  Opnaaelse  af  den  menneskelige  Race. 
Den  karakteriseres  ved  talrige  Styrkepunkter  og  sandsynlig- 
vis ogsaa  ved  tilsvarende  mange  Svagheder.  I  de  følgende 
Paragraffer  er  der  gjort  et  Forsøg  paa  en  Vurdering  af  de 
nuværende  Tilstande. 

2.  Medicinens  Fremgang.  Sygdom  er,  naturligvis,  sammen- 
hørende med  Uvidenhed.  Den  har  blomstret  mest  under 
Uvidenhedsperioder  og  mindst  under  oplyste  Perioder.  I 
ældre  Tider  blev  Sygdom  betragtet  som  et  Udslag  af  gud- 
dommelig Vrede.  Nu  véd  man,  at  den  er  et  Resultat  af  Angreb 
af  naturlige  Kræfter.  Efterhaanden  som  Mennesket  bliver  til- 
strækkeligt bekendt  med  den  Maade,  hvorpaa  disse  Kræfter 
arbejder,  kan  Sygdom  helt  komme  til  at  ophæves. 

3.  Oplæreise  i  Sundhedens  Principper  ledes  nu  for  en  stor 
Del  af  Skolerne  og  andre  Virksomheder.  Regerings-Virksom- 
heder og  adskillige  Hjælpe-Organisationer  bidrager  ogsaa 
meget  til  at  ophjælpe  Sundheden. 

4.  Skønt  Resultaterne  af  alt  Arbejde  for  Sundhedens 
Fremme  er  opmuntrende,  saa  er  de  dog  langt  fra,  hvad  de 
skulde  være,  ikke  saa  meget  paa  Grund  af  Folkets  Uviden- 
hed, men  paa  Grund  af  deres  manglende  Evne  til  at  indrette 
deres  Liv  efter  det,  som  de  véd  er  godt  for  dem.  Overdaadig- 
hed  og  Mangel  paa  Selv-Beherskelse  bærer  en  meget  stor 
Del  af  Skylden  for  den  nuværende  Verdens  daarlige  Helbred. 
Det  kan  for  Eks.  nævnes,  at  næsten  alle  Mennesker  har  Kend- 
skab til,  at  alkoholholdige  Drikke  er  skadelige  for  Legemet, 
og  dog  bliver  vældige  Kvanta  af  Alkohol  konsumeret  i  Lande, 
som  paa  andre  Maader  er  højt  oplyste  og  langt  fremme. 

5.  Brugen  af  Tobak  er  en  anden  Ting,  som  kan  nævnes. 
Tobak  bliver  benyttet  i  en  mere  udstrakt  Grad  end  nogen- 
sinde før. 

6.  Automobilen  og  talrige  andre  Opfindelser  har  bidraget 
til  den  moderne  Levemaades  Unaturlighed,  særligt  ved  at 
bryde  ind  i  den  daglige  Rutine,  som  er  en  umaadelig  betyd- 
ningsfuld Faktor  for  det  menneskelige  Helbred.  Stort  set 
sover  Folk  utvivlsomt  mindre  regelmæssigt  og  spiser  mindre 
regelmæssigt  end  for,  hvilket  naturligvis  før  eller  senere  vil 
paavirke  vedkommende  Personers  Helbred. 

7.  I  hvilken  Udstrækning  den  moderne  Tids  Overdrivelser 
kan  ophæve  de  Forbedringer,  som  ganske  naturligt  vilde 
komme  som  et  Resultat  af  Kirurgiens  og  Medicinens  Frem- 

gang,  er  det  paa  det  nuværende  Tidspunkt  vanseligt  al  ud- 
tale sig  om.  Lykkelige  er  naturligvis  de  som  kan  drage  For- 
del af  Videnskabens  Fremskridt  og  afholde  sig  fra  nogen  af 
de  ikke  ønskelige  Egenskaber,  som  knytter  sig  til  dem.  Delte 
er  netop,  hvad  de  Sidste  Dages  Hellige  forsager  at  g3re.  End- 
videre, Herren  vil  ikke  undskylde  dem,  for  han  har  formanet 
og  advaret  dem  ved  paa  Forhaand  at  give  dem  Underretning 
angaaende  nogle  faa  af  disse  Ting.  Mange  af  de  Sidste  Dages 
Hellige  er  fast  bestemte  paa  at  efterleve  Sundhedens  Love. 
Andre  undlader  at  gøre  dette. 

8.  Intellektuel  Opnaaelse.  Skoler  er  langt  mere  alminde- 
lige end  før.  Indenfor  alle  højt  civiliserede  Lande  er  det  nu 
muligt  for  ethvert  normalt  menneskeligt  Væsen  at  modtage 
Uddannelse,  dersom  man  ønsker  det. 

9.  Nogle  har  tænkt,  at  den  moderne  Uddannelse  fremhæver 
de  saakaldte  »Nytte-Værdier«  paa  Bekostning  af  andre  ind- 
befattende de  fine  Kunster  som  Maling,  Skulptur,  Arkitektur, 
Poesi  etc.  Om  Nutiden  vil  frembringe  nogen,  der  kan  blive 
ligestillede  med  Michelangelo,  Mozart  og  Tennyson,  kan  man 
endnu  ikke  sige.  Det  er  meget  lettere  at  anerkende  Genier 
paa  Afstand. 

10.  Moderne  Uddannelse  har  indrømmet  den  Kendsgerning, 
at  intellektuel  Opnaaelse,  uden  Ledsagelse  af  en  tilbørlig 
Paaskonnelse  af  de  moralske  Værdier,  ikke  er  det  endelige 
Maal.  En  Mand,  der  med  Hensyn  til  Intelligens  er  en  Kæmpe, 
men  som  mangler  moralsk  Rygrad,  vil  sandsynligvis  blive 
en  Fare  og  en  Plage  for  det  Samfund,  hvori  han  lever.  For- 
søg paa  at  beskytte  sig  mod  denne  Mulighed,  som  ikke  er 
ualmindelig  i  en  eller  anden  Grad,  har  nyligt  taget  Form  af, 
hvad  der  i  Almindelighed  kaldes  Karakter- Uddannelse. 
Elimination  af  Bibel-Studiet  fra  mange  offentlige  Skoler  har 
uden  Tvivl  resulteret  i  en  vidt  udbredt  Foragt  for  moralske 
Lærdomme.  Man  haaber,  at  denne  nye  Bevægelse  for  Karak- 
ter-Uddannelse vil  for  en  Del  afhjælpe  denne  Mangel. 

11.  Mekaniske  Fremskridt.  Mekanisk  set  er  den  civiliserede 
Verden  usigeligt  meget  længere  fremme,  end  den  har  været 
til  nogen  Tid  tidligere.  I  Virkeligheden,  Fremskridtet  i  denne 
Retning  er  saa  udpræget,  at  Historieskrivere  allerede  beteg- 
ner den  nærværende  Tid  som  »Maskinernes  Tidsalder«. 
Jernbaner,  Dampskibe,  Automobiler,  Telefoner,  traadløs 
Telegraf,  Aeroplaner,  Trykkemaskiner  har  frembragt  et  Sam- 
kvem i  Verden,  som  aldrig  før  har  været  muligt. 

12.  En  af  de  mest  alvorlige  Tilstande,  som  maaske  kan 
komme  til  at  opstaa  fra  den  nærværende  mekaniske  Periode, 
er,  at  Menneskekraft  bliver  erstatte  med  Maskineri,  og  Virk- 
ningerne  af  dette   antages   at   bidrage   til   Ophobningen   af 

Rigdom.  Arbejdsledighed  og  sociale  Problemer  etc.  Den  ver- 
densomspændende Nedgangsperiode,  som  begyndte  i  de  For- 
enede Stater  omkring  Aaret  1928,  karakteriseredes  ved  en 
stor  Uregelmæssighed  i  Opsamling  af  Fodemidler  paa  eet 
Sted  og  hungrende  Skarer  paa  et  andet.  Verdens-Udviklingen 
er  ikke  symmetrisk,  ellers  vilde  ikke  en  saadan  Tilstand 
kunne  opslaa. 

13.  Aandelig  Fremgang.  Kristendommen,  saaledes  som  Ver- 
den kender  den,  havde  sin  Oprindelse  i  Frelserens  Lær- 
domme ved  den  Tid,  da  han  kom  til  Jorden.  Efter  næsten 
tre  Hundrede  Aars  Forfølgelse  blev  Kirken  anerkendt  af  en 
Kejser,  som  sogte  Anerkendelse,  og  derefter  blev  den  en 
Tvangssag. 

14.  Da  mange  Reformatorer  skilte  sig  ud  fra  Moderkirken 
og  dannede  deres  egne  Kirker,  fulgte  en  Periode  af  Dogmatik, 
og  under  denne  Tid  paastod  næsten  hver  enkelt  Kirke,  at 
Frelse  kun  kunde  opnaas  indenfor  deres  specielle  Ramme. 
Paa  Grund  af  denne  Holdning  tabte  Kirken  mange  af  dens 
Medlemmer,  særlig  blandt  den  tænkende  Klasse.  Det  er  ind- 
lysende, at  Herren  ikke  havde  Behag  i  nogen  af  disse  Orga- 
nisationer, thi  de  havde  alle  erholdt  deres  Myndighed  fra 
den  samme  Kilde,  nemlig  gennem  et  Brud  med  Moderkirken. 

15.  Snart  indsaa  de  mere  fremskredne  Kirker  det  forgæves 
i  denne  Holdning,  og  derefter  paabegyndte  de  et  Program  af 
gensidig  Forsoning  og  Ophævelse  af  modstridende  Lær- 
domme. Som  et  Resultat  af  dette  er  der  nu  meget  faa  Kirker, 
som  gor  Fordring  paa  nogen  speciel  Ret  til  at  handle  i  Guds 
Navn.  Den  Bestemthed  og  Afgjorthed,  som  fandtes  for  et 
Aarhundrede  tilbage,  er  nu  erstattet  af  en  Eftergivenhed  og 
Usikkerhed. 

16.  Kristendommens  nuværende  Holdning  ligeoverfor  tid- 
ligere Tiders  Dogmatik  er  sandsynligvis  fuld  af  meget  godt, 
thi  efter  at  den  har  frigjort  sig  for  mange  af  Fortidens  Vild- 
farelser, er  den  mere  i  Stand  til  at  anerkende  Nutidens  Sand- 
heder. Fjernelse  af  Fejlgreb  er  i  Almindelighed  Tegn  paa 
kommende  Fremskridt.  Kristenhedens  Folk  har  utvivlsomt 
en  sundere  Opfattelse  af  Religion  end  for.  Falske  Lærdomme 
forsvinder  stadigt,  og  Folk  som  et  Hele  begynder  at  komme 
til  den  Opfattelse,  at  en  Religion,  som  er  noget  værd,  maa 
gøre  sig  gældende  paa  alle  Omraader  af  menneskelig  Virk- 
somhed, at  Religion  er  ligesaa  virkelig  som  Virkeligheden 
selv,  og  at  Belønninger  og  Straffe  vil  blive  grundlagt  paa  Op- 
førsel. De  fremtidige  Udsigter  er  derfor  langtfra  nedslaaende. 

17.  Jesu  Kristi  Kirke  af  Sidste  Dages  Hellige  blev  gen- 
oprettet paa  Jorden  for  næppe  mere  end  100  Aar  siden.  Siden 

(Fortsættes.) 

TIL  LYKKE  MED  DAGEN! 


For  61  Aar  siden  sendte  Gud  en  af  sine  mest  udvalgte 
Aander  til  denne  Jord.  Idet  vi  fejrer  Mindet  om  hans  Fødsel, 
erindrer  vi,  som  Medlemmer  af  den  Danske  Mission,  med 
Stolthed  og  Taknemmelighed,  at  han  er  en  »Nordens  Søn«, 
født  i  Midnatssolens  Land.  Han  er  vor  Talsmand  og  Repræ- 
sentant hos  General-Autoriteterne  og  en  sand  Ven  af  hele 
Menneskeheden. 

Han  har  gjort  meget  for  at  hæve  de  skandinaviske  Helliges 
Standard  i  Kirken.  Han  har  været  et  værdigt  Eksempel  for 
dem  og  i  Virkeligheden  en  Mand,  som  er  værd  at  efterfølge 
for  alle  Mennesker,  idet  han  har  givet  af  sin  Tid  og  sine 
Talenter  for  Kirkens  og  Rigets  Opbyggelse. 

Han  er  en  sand  Videnskabsmand,  og  trods  alle  sine  viden- 
skabelige Granskninger  har  han  aldrig  glemt  Gud  og  Evan- 
geliet. Det  er  igennem  hans  Kendskab  til  »Menneskenes  Vis- 
dom«, at  han  er  blevet  mere  overbevist  om  Guddommelig- 
heden af  Frelsensplanen.  Han  har  modtaget  Vidnesbyrd  paa 
Vidnesbyrd  ved  at  prøve  Guds  Ord. 

Jeg  er  stolt  og  taknemmelig  over  at  være  i  Stand  til  at 
kalde  ham  min  Ven  og  Broder.  Jeg  er  taknemmelig  over  at 
have  haft  det  Privilegium  at  arbejde  under  hans  Ledelse. 
Hans  Raad  har  altid  været  fulde  af  Visdom  og  Godhed.  Paa 
Missionærers  og  Søskendes  Vegne  i  den  Danske  Mission  siger 
jeg:  »Hjertelig  til  Lykke,  og  maa  Herrens  Velsignelser  være 
med  dig.  Maa  du  være  vor  Leder  i.  mange  Aar  endnu.« 

Holger  M.  Larsen. 

(Fortsat  fra  Side  35.) 

den  Tid  er  den  vokset  fra  en  ukendt  og  tilbagetrængt  Plads 
til  en  indflydelsesrig  og  stærk  Stilling  og  er  bedre  skikket  end 
nogensinde  for  til  al  undervise  Menneskenes  Børn  angaaende 
Retfærdighedens  Veje.  Alt  dette  er  blevet  udført  i  Løbet  af 
et  eneste  Aarhundrede.  Vi  kan  blot  undrende  se  fremad  til 
de  mulige  Opnaaelser  i  de  næste  hundrede  Aar. 

18.  Civilisationen,  saaledes  som  den  eksisterer  i  Dag,  er  et 
Resultat  af  Tidsaldre  af  Konflikt  —  Konflikt  mellem  det 
fremadstræbende  Menneske  paa  den  ene  Haand  og  Naturens 
modstridende  Magter  paa  den  anden.  Dyret  ligger  under  for 
den  naturlige  Lov,  medens  Mennesket  formedelst  dets  Intel- 
ligens allerede  delvis  behersker  den.  Dets  Ærgerrighed  og 
Formaal  er  at  blive  Naturens  ubestridte  Hersker  og  derfor 
efterhaanden  at  blive  i  Stand  til  at  beherske  Universet. 

19.  En  Grad  af  Herredomme  er  allerede  opnaaet.  Forskel- 
len mellem  Dyret  og  Mennesket  viser  Fremgangens  Grad. 
Mennesket  tvinger  i  Dag  mange  af  Naturmagterne  til  at  gore 
dets  Vilje,  og  Kampen  bevæger  sig  stadig  fremad  mod  nye 
Omraader. 

20.  Fra  det  Øjeblik,  da  Mennesket  begyndte  at  forbedre  sig 
selv  og  sine  Omgivelser,  blev  der  oprettet  en  Slaglinie  mellem 
det  og  de  Processer,  som  fandt  Sted  omkring  det.  Perioder 
af  Fremgang  har  karakteriseret  Stadier  af  forbedret  Civili- 
sation, og  Perioder  af  Tilbagegang  det  modsatte. 

21.  Slaglinien  er  i  Dag  rykket  længere  ind  i  de  ukendte  og 
ikke  erobrede  Egne  end  nogensinde  for  i  den  menneskelige 
Historie.  Mennesket  har  nu  et  større  Herredomme  end  nogen- 
sinde for,  men  Sejren  er  langt  fra  fuldkommen.  I  Virkelig- 
heden, hver  eneste  Del  af  Slaglinien  indser  mere  klart  end 
nogensinde  for,  hvor  uhyre  stort  det  Terræn,  som  endnu  ikke 
er  indtaget,  er.  Maskinerierne,  Medicinen,  Uddannelsen,  Re- 
ligionen, er  fuldt  paa  det  rene  med  deres  nuværende  Svag- 
hed, og  dog  har  de  allesammen  erholdt  tilstrækkelig  Driv- 
kraft til  at  drive  dem  fremad  mod  stadig  storre  Opnaaelser. 
Det  er  sandt,  at  man  ikke  er  naaet  lige  langt  frem  paa  alle 
Omraader.  Der  er  mange  Ujævnheder  paa  Slaglinien.  Nøj- 
agtig hvilken  Plads  Religionen  for  Øjeblikket  indtager,  kan 
der  være  forskellige  Meninger  om.  Der  kan  imidlertid  ikke 
være  nogen  Tvivl  om,  at  naar  Verden  bliver  fort  fremad  mod 
eventuelt  Herredomme,  saa  vil  Religionen  være  i  Avant- 
garden, flankeret  og  godt  støttet  ved  hver  eneste  nyttig  An- 
strengelse. 

Spørgsmaal. 
t.   Giv   Deres    Forklaring    angaaende    dette    Udtryk:    »Guds 
Herlighed  er  Intelligens«. 

2.  Paa  hvilken  Maade  vilde  øget  Intelligens  fra  Menneskets 
Side  tjene  til  at  befri  det  fra  de  nuværende  Onder? 

3.  Paa  hvilken  Maade  er  fuldkommen  Beherskelse  af  Uni- 
verset nodvendig  for  Frelse? 

4.  Hvorfor  maa  Religion  være  i  Frontrækken  for  den  men- 
neskelige Fremgang? 

KIRKENS  ELDSTE  MEDLEM  I  NORGE. 

Like  udenfor  Tonsberg  Norges  eldste  by,  er  broder  og  søster 
Halvorsens  hyggelige,  gjestfrie  hjem.  Broder  Halvorsen  er 
det  eldste  medlem  av  kirken  i  den  norske  misjon  og  er  fodt 
i  Våle  i  Vestfold  den  5.  januar  1841  av  religiost  interesserte 
foreldre.  Han  kan  fremdeles  huske,  at  hans  far  gikk  i  kirken 
hver  sondag. 

Allerede  i  1857  reiste  Halvorsen  tilsjøs,  16  år  gammel,  og 
har  siden  været  sjoman  i  60  år.  Det  var  ikke  under  meget 
gunstige  forhold,  man  kunde  færdes  over  de  store  hav  i  Hal- 
vorsens forsle  fartstid.  »Vi  hadde  seilskuter  i  den  tiden  «  for- 
teller han,  »så  det  var  ikke  så  lett  å  komme  til  Amerika  da 
som  nu.  Den  forste  turen,  jag  var  med  på,  tok  13  uker  og  fire 
dage,  og  21  passagerer  døde  av  sult  underveis  og  blev  senket 
i  havet.« 

Det  var  på  Husvik,  Slagen  i  Vestfold,  at  Halvorsen  forst 
lærte  evangeliet  å  kjenne,  og  her  blev  han  også  dopt  av  en 
omreisende  misjonær  for  over  40  år  siden.  I  disse  40  år  har 
han  været  et  trofast  medlem  av  kirken  og  er  alltid  glad  over 
å  få  anledning  til  å  bære  sitt  kraftige  vidnesbyrd  om  sann- 
heten  av  Jesu  Kristi  evangelium. 

Broder  Halvorsen  er  fremdeles  frisk  og  kjekk,  og  da  han 
har  en  god  hukommelse  og  gjennem  sitt  lange  liv  har  oplevet 
meget,  er  det  interessant  å  snakke  med  ham.  Han  er  et  sym- 
patisk menneske  og  en  god  siste  dages  hellig,  og  man  foler 
sig  beriket  og  i  besiddelse  av  det  forsett  å  folge  efter  i  hans 
fotspor  og  efterleve  evangeliet  til  de  siste  dage  her  på  jorden, 
når  han  følger  en  ut  på  trappen  og  siger  »Farvel«. 

Liv  Nøvik* 


BØN  OM  GUDDOMMELIG  HJÆLP. 
Hellige  Fader,  vi  beder  dig,  hjælp  os  til  at  opfylde  de  For- 
pligtelser, som  er  paalagt  os.  Maa  vi  uophørligt  arbejde  og 
bede  for  dem,  som  er  givet  i  vor  Varetægt.  Maa  vore  Liv 
blive  en  Inspiration  for  dem,  og  maa  vore  Anstrengelser  for- 
tjene din  Velsignelse.  Vi  beder  derom  i  Jesu  Kristi  Navn, 
Amen. 

Et  religiøst  System  er  af  meget  lille  Betydning,  naar  det 
ikke  har  nogen  Magt  eller  .Evne  til  at  forbedre  Folkets  Til- 
stand, aandeligt,  intellektuelt,  moralsk  og  fysisk. 

Lorenzo  Snow. 

FREMTIDENS  OPNAAELSER.* 

1.  Menneskets  Del  i  dets  egen  Frelse.  Den  Hurtighed,  hvor- 
med Menneskets  fremtidige  Fremgang  vil  foregaa  vil  i  Lig- 
hed med  Fortidens,  beslemmes  af  dets  egne  Anstrengelser 
saa  vel  som  ved  en  speciel  Handling  fra  Guds  Side.  Mennesket 
er  Guds  virkelige  Barn,  og  som  saadan  har  det  Spiren  til  de 
samme  Muligheder,  som  Faderen  har,  med  andre  Ord  da  det 
er  Guds  Afkom  saa  kan  det  med  Tiden  blive  ligesom  ham. 

2.  Saaledes  er  Mennesket  en  virkelig  Faktor  i  Betvingelsen 
af  Universet  og  har  et  Herredomme  ventende  paa  sig.  Det  er 
en  Medarbejder  af  Gud,  hvis  Ære  og  Herlighed  det  er  at  til- 
vejebringe Udødelighed  og  evigt  Liv  for  Mennesket.  Menne- 
sket er  ikke  en  frygtsom  Tjener,  som  forventer  ufortjente 
Gaver  fra  Herren.  Det  er  snarere  et  aktivt  Medlem  af  Guds 
Familie,  som  modtager  Begavelser,  ligesaa  hurtigt  som  dets 
Forberedelse  tillader  det. 

3.  Det  er  derfor  let  at  se,  at  Menneskets  fremtidige  Frem- 
gang vil  bestemmes  af  den  Grad,  hvori  det  er  i  Stand  til  at 
udfore  gode  Gerninger.  Herren  har  sagt,  at  »naar  vi  erholder 
nogen  som  helst  Velsignelse  fra  Gud,  saa  er  det  ved  Lydighed 
til  denne  Lov,  ifølge  hvilken  Velsignelser  er  forjættet«.  (Pag- 
tens Bog  130:  21.)  Dette  Skriftsted  skulde  ikke  fortolkes  saa- 
ledes, at  Mennesket  gennem  personlige  Anstrengelser  for- 
tjener hvad  som  helst,  det  modtager,  thi  Gud  er  Giveren  af 
alle  Belønninger.  Tværtimod,  Mennesket  er  blot  Opdageren 
af  Sandhed,  men  aldrig  dens  Skaber. 

4.  Man  skulde  heller  ikke  tro,  at  Sandheden  kun  opdages 
af  dem  hvis  Liv  er  i  streng  Overensstemmelse  med  religiøse 
Lærdomme.  Uden  Hensyn  til  deres  andre  Gerninger  giver 
Gud  altid  Belønninger  til  dem  som  opfylder  en  eller  anden 
Del  af  Loven.  Hvis  derfor,  f.  Eks.,  en  Person  sætter  sig  selv 
i  Harmoni  med  de  Love,  hvorpaa  f.  Eks.  en  hvilken  som  helst 
kemisk  Opdagelse  afhænger,  saa  vil  hans  Flid  i  denne  spe- 
cielle Retning  blive  belønnet  uden  Hensyn  til  hans  Fortjene- 
ster i  andre  Retninger.  Opfyldelse  af  Loven  vil  saaledes  altid 
følges  af  de  fortjen'e  Resultater.  Ethvert  menneskeligt  Væsen 
er  et  Guds  Barn.  Til  nogle  gives  der  én  Belønning,  til  andre 
en  anden,  men  alle  faar  i  Forhold  til  det,  som  de  fortjener. 
Dobbelt  lykkelig  er  imidlertid  den  Person,  hvis  Liv  er  i  Har- 
moni med  Kirkens  Lærdomme,  og  som  paa  den  samme  Tid 
er  flittig  med  Hensyn  til  andre  værdifulde  Ting,  thi  evig 
Fremgang  venter  en  saadan.  Dette  er,  naturligvis,  det  ende- 
lige Maal,  som  alle  skulde  stræbe  mod. 


Lektie  for  Søndagsskolens  Senior-  og  Juniorklasser  29.  Januar. 


40 

5.  I  Mellemtiden  bliver  Civilisationens  March  fremad  mu- 
liggjort ved  dem,  som  er  lydige  mod  Loven.  Skønt  de  nu- 
værende menneskelige  Opnaaelser  er  næsten  ufattelige,  saa 
er  der  endnu  meget  tilbage  at  gøre. 

6.  Sygdommens  Problem.  En  af  de  mest  iøjnefaldende 
Svagheder  ved  den  moderne  Civilisation  er  maaske  al  den 
Sygdom,  som  eksisterer.  Det  er  et  af  de  faa  Problemer,  som 
truer  og  plager  menneskelige  Væsener  fra  Fødselen  til  Døden. 
Dersom  Sygdommens  Problem  kunde  løses,  saa  vilde  den 
menneskelige  Eksistens  blive  omtrent  fuldkomment  revo- 
lutioneret. 

7.  For  Tiden  er  Mennesket  blot  delvis  Herre  over  Situatio- 
nen. Det  ligger  endnu  under  for  forskellige  Sygdomme,  hvis 
Aarsag  endog  ofle  er  ukendte  for  det.  Tænk  f.  Eks.  paa  den 
forfærdelige  Influenza-Epidemi,  som  hærgede  omtrent  hele 
den  civiliserede  Verden  under  den  sidste  Verdenskrig.  Kræft 
staar  omtrent  i  samme  Stilling.  Sammen  med  Børnelam- 
melse, Hjernebetændelse  og  talrige  andre  Sygdomme  er  den 
helt  og  fuldt  en  Behersker  af  dem,  som  den  angriber.  Den 
almindelige  »Forkølelse«,  som  maaske  er  den  mest  udbredte 
af  alle  Plager,  har  indtil  nu  med  Held  modstaaet  alle  Forsøg 
paa  at  overvinde  den. 

8.  Fremtiden  vil  imidlertid,  ligesom  Fortiden,  blive  Vidne 
til  en  større  Sejr  over  Sygdom,  og  en  Gang  kan  den  komme 
til  at  forsvinde  fra  Jorden.  Tiden  for  et  Menneskes  Liv  vil  for- 
længes til  Tiden  for  et  Træ,  og  Barnet  vil  vokse  uden  at 
komme  til  at  smage  de  fysiske  Svagheder,  som  de,  der  kom 
før  det,  laa  under  for.  (Pagtens  Bog  63:  51.) 

9.  Ophævelse  af  Fattigdom.  Den  nuværende  Ulighed  med 
Hensyn  til  Fordeling  af  Rigdomme  vil  efterhaanden  for- 
svinde. Der  er  tilstrækkeligt  i  Verden  for  alle.  Problemet 
drejer  sig  ikke  blot  om  at  tage  fra  den  rige  og  give  til  den 
fattige,  indtil  de  begge  besidder  det  samme  Beløb.  Selv  om 
dette  blev  gjort,  og  den  menneskelige  Natur  fortsatte  at  være 
den  samme,  som  den  er  i  Dag,  saa  vilde  den  største  Del  af 
Verdens  Rigdom  snart  finde  sin  Vej  tilbage  til  nogle  faas 
Hænder. 

10.  Mennesket  selv  er  ansvarligt  for  den  nuværende  Til- 
stand, ikke  fordi  det  har  ønsket  det,  men  fordi  det  har  und- 
ladt at  adlyde  de  Love,  som,  dersom  de  var  blevet  adlydte,  vilde 
have  umuliggjort  saadanne  Tilstande.  Gud  har  advaret  mod 
Egoisme.  Han  har  opmuntret  Flid  og  Nøjsomhed,  og  før 
denne  uheldige  Tilstand  for  altid  kan  blive  banlyst  fra  Jor- 
den, maa  Mennesket  lære  at  elske,  ikke  blot  Herren  af  hele 
sin  Sjæl,  Sind  og  Styrke,  men  sin  Næste  som  sig  selv.  Dette 
er  lykkeligvis  Menneskets  Maal. 

11.  Føde.  I  nær  Forbindelse  med  det  foregaaende  kommer 
Spørgsmaalet  om  tilstrækkelig  Føde.  Menneskelige  Væsener 
vier  nu  en  stor  Del  af  deres  Tid  og  Evne  til  det  ene  Problem 
at  være  i  Stand  til  at  holde  sig  i  Live,  og  her  er  Problemet 
om  tilstrækkelig  Føde  en  afgørende  Faktor.  Dette  er  natur- 
ligvis ikke  ideelt.  Den  Tid  vil  uden  Tvivl  komme,  da  det 
civiliserede  Menneske  vil  sørge  for  sit  Udkomme  i  en  Brøk- 
del af  den  Tid,  som  nu  vies  dertil,  og  saaledes  blive  i  Stand  til 
mere  fuldt  at  kunne  vie  sig  til  andre  og  mere  produktive 
Foretagender. 

12.  Kemien  har  allerede  været  i  Stand  til  at  frembringe 
vældige  Forbedringer  med  Hensyn  til  uorganiske  Sammen- 
sætninger. Naar  disse  Vanskeligheder  er  overkommet,  vil  disse 
Forbedringer  strække  sig  til  organiske  Stoffer,  og  Føden  vil 
da  blive  beredt  i  Laboratoriet,  ikke  blot  efter  Ønske,  men  til 
en  Brøkdel  af  den  nuværende  Pris. 

13.  Naar  noget  saadant  som  dette  har  fundet  Sted,  saa  vil 
Arbejdet  med  at  skaffe  Fode  for  en  stor  Del  være  ophævet, 
og  Mennesket  vil  blive  i  Stand  til  mere  fuldt  ud  at  vie  sine 
Kræfter  til  de  mere  produktive  Foretagender,  muligvis  til 
Uddannelse,  til  Videnskab  og  mere  specielt  til  Religion.  Men 
før  dette  kan  gøres  med  Held,  maa  Mennesket  lære  den  Kunst 
at  vie  sig  til  disse  højere  Hensigter.  Hvis  ikke,  vilde  maaske 
den  nye  Tilstand  skade  det  ved  at  berøve  det  dets  Arbejde 
og  ikke  byde  det  andet  end  Lediggang  i  Stedet. 

14.  I  Løbet  af  de  mange  Tidsaldre  har  Mennesket  opdaget 
mange  betydningsfulde  Kilder  til  Energi.  Den  mest  betyd- 
ningsfulde af  disse  var  antagelig  Ilden,  som  senere  blev  be- 
nyttet i  Forbindelse  med  Ilden,  til  Damp,  og  endnu  senere 
med  Petroleum.  Vand  i  Bevægelse  har  ogsaa  vist  sig  at  være 
af  stor  Værdi,  først  med  Vandhjulet  til  mekanisk  Kraft,  og 
nu  i  vore  Dage  har  vi  Vandhjulet,  der  frembringer  Elek- 
tricitet. 

I  de  senere  Aar  er  der  blevet  viet  meget  Opmærksomhed 
til  andre  mulige  Energikilder,  hvoraf  der  nu  vides  at  eksistere 
uhyre  Mængder  og  praktisk  talt  enhver  Form  af  Stof.  De 
Midler,  hvorved  denne  Energi  kan  blive  frigivet,  er  endnu 
en  Hemmelighed.  Næsten  daglig  er  der  en  eller  anden  Viden- 
skabsmand, der  beretter  om  Fremgang.  Resultatet  er  natur- 
ligvis ukendt,  og  dog  er  der  mange,  som  tror,  at  Nyttiggørel- 
sen af  Energi  fra  denne  Kilde  med  Tiden  vil  blive  ligesaa 
almindelig  som  nuværende  Udnyttelse  af  Kul  og  Olie  og 
faldende  Vand.  Naar  dette  bliver  fuldført,  saa  bliver  man 
overvældet  ved  Tanken  om  de  Opfindelser,  som  kan  blive 
gjort  for  Udnyttelsen  af  denne  Energi. 

15.  Religionens  Plads.  Civilisationens  Kamplinie  bevæger 

sig  stadig  forover,  omend  nogle  Dele  af  den  maaske  bevæger 
sig  hurtigere  end  andre.  Dersom  de  Opnaaelser  der  blev  hen- 
tydet til  i  den  foregaaende  Del  af  denne  Lektie  skal  blive 
stadige  maa  Religionen  indtage  sin  Plads  i  første  Række. 
Det  er  umuligt  endog  at  tænke  sig  at  Civilisationen  skulde 
kunne  naa  disse  Højder  uden  i  nær  Forbindelse  med  de 
højere,  kristne  Idealer.  Religion  maa  derfor,  for  at  kunne 
opretholde  dens  rigtige  Stilling,  gøre  ligesaa  overvældende 
Fremskridt  som  Videnskaben,  Medicinen  eller  Teologien. 
Følgende  er  nødvendigt: 

Mennesket  maa  anerkende  Jesus  Kristus  som  Verdens  Frel- 
ser og  Forløser. 

Mennesket  maa  lære  at  kende  og  adlyde  Guds  Love. 

Det  maa  afholde  sig  fra  de  Ting,  der  skader  Legeme  eller 
Aand. 

Det  maa  opmuntre  intellektuel  eller  aandelig  Udvikling. 

Det  maa  leve  saadan   at  Guds  Aand  stadig  vil  vejlede  det. 

Det  maa  indvie  sig  selv  og  sine  Ejendele  til  Herrens  Tje- 
neste. 

Med  andre  Ord,  Mennesket  maa  lære  at  elske  Herren  af 
hele  sit  Hjerte,  Sjæl,  Sind  og  Styrke  og  sin  Næste  som  sig 
selv. 

16.  Uden  guddommelig  Vejledning  vilde  det  være  helt 
umuligt  for  Mennesket  at  udfore  et  saadant  Arbejde  som 
detle,  men  med  den  kan  det  let  opnaas,  for  »Herren  giver 
ikke  nogen  Befaling  til  Menneskenes  Børn,  uden  han  be- 
reder en  Udvej  for  dem  saa  de  kunne  udføre  de  Ting;  han 
be"aler  dem.«  (1.  Nephi  3:  7.) 

17.  Den  Belønning,  som  hvert  menneskeligt  Væsen  mod- 
tager, vil  blive  strengt  i  Overensstemmelse  med  dets  For- 
tjenester. Uden  Tvivl  vil  der  i  Fremtiden  som  i  Nutiden  være 
ærgerrige,  fremadskridende  Mennesker,  som  flittigt  stræber 
efter  de  bedre  Ting  i  Livet  og  der  vil  være  andre,  som  er 
mindre  virksomme.  Enhver  Mand  vil  ganske  naturligt  komme 
i  den  Klasse  hvor  han  passer  bedst.  Der  er  derfor  serget  for 
passende  Omstændigheder  for  alle  Guds  Børn  —  for  dem, 
som  flittigt  efterlever  Lærdommene,  og  for  dem,  som  er 
mindre  flittige.  Inte'  mere  kan  ventes.  Gud  er  i  Sandhed  god. 
Del  er  ham  søm  sagde:  »Thi  se,  det  er  min  Gerning  og  Ære 
at  tilvejebringe  Ldodelighed  og  evigt  Liv  for  Mennesket.« 

Spørgsmaal. 

1.  Giv  Deres  Fortolkning  af  delte  Udtryk:  »Guds  Herlighed 
er  Intelligens«. 

2.  Paa  hvilken  Maade  vilde  forøget  Intelligens  fra  Menne- 
skets Side  tjene  til  at  befri  det  for  dets  nuværende  Plager? 

Paa   hvilken   Maade  er   fuldkomment   Herredømme  over 
Universet  nodvendigt  for  Frelse? 

Hvorfor  maa  Religion  komme  i  første  Række  i  den  men- 
neskelige Fremgang? 


Lektier  for  Børneklasser  (10 — 14  Aaf). 
2  2.  Januar. 

.TSU  HIMMELFART. 

Hjemmestudium:  Luk.  24:  44 — 53. 

Jesus  tilbragte  den  sidste  Dag  i  Selskab  med  sine  Apostle. 
Efter  at  han  havde  givet  dem  mange  Befalinger  og  forklaret 
dem  mange  af  de  Ting,  som  var  nødvendige  for  dem  at  vide, 
gik  de  allesammen  til  et  Bjerg  i  Nærheden  af  Bethania  rime- 
ligvis til  Oliebjerget,  hvor  saa  mange  betydningsfulde  Be- 
givenheder i  Jesu  Liv  havde  fundet  Sted.  Her  tog  han  en 
karlig  Afsked  med  disse  Mænd  som  i  al  deres  Svaghed  og 
undertiden  vaklende  i  Troen,  dog  havde  forblevet  trofaste  og 
loyale  mod  deres  Mester.  »Og  han  oploftede  sine  Hænder  og 
velsignede  dem.«  Derpaa  anvend  e  han  den  samme  Magt, 
hvorved  han  havde  giort  Vand  til  Vin  i  Kana,  helbredet  de 
blinde  hjulpet  de  halte  til  at  gaa,  de  d3ve  til  at  høre  og  de 
stumme  til  at  tale  hvorved  han  havde  opvakt  Jairus'  Datter, 
Enkens  Søn  af  Nain  og  sin  elskede  Ven  Lazarus.  Ved  denne 
samme  Magt,  som  han  havde  fra  sin  Fader  i  Himmelen,  steg 
han  op  fra  Jorden,  og  som  om  han  blev  baaret  let  paa  en 
Sky,  gik  han  op  til  Himmelen  og  var  snart  ude  af  Syne  for 
sine  bedrøvede  og  dog  lykkelige  Apostle.  De  var  bedrøvede, 
fordi  deres  jordiske  Samvær  nu  var  til  Ende.  Men  de  var 
lykkelige,  fordi  de  nu  havde  begyndt  at  faa  en  klar  For- 
staaelse  af  Guds  Arbejde,  som  nu  skulde  blive  deres  Arbejde. 

Idet  disse  Mænd  stod  og  stirrede  op  mod  Himmelen,  hvor 
Jesus  var  gaaet,  kom  der  Engle  til  dem.  Maaske  det  var  de 
samme  Engle,  som  havde  forkyndt  hans  Fødsel  i  Belhlehem, 
som  havde  forkyndt:  »Han  er  opstanden«,  og  nu  sagde  de  til 
dem:  »I  Mænd  fra  Galilæa.  Hvorfor  staar  I  og  stirrer  op  mod 
Himmelen?  L  en  samme  Jesus,  som  er  optaget  fra  eder  til 
Himmelen,  skal  komme  igen  paa  den  samme  Maade,  hvor- 
paa  I  har  set  ham  gaa  op  til  Himmelen.« 

Ikke  saa  mange  Aar  var  gaaet,  siden  Engelen  fortalte 
Maria,  ai  Jesus,  Verdens  Frelser,  skulde  fødes.  Men  det  var 
Aar.  der  var  fulde  af  Betydning  for  den  hele  Verden. 

Jesus  havde,  ligesom  andre  Born,  leget  med  sine  Kamme- 
rater, var  blevet  undervist  i  sin  Barndom  og  var  vokset  til 

en  kraftig,  ung  Mand.  Da  han  var  12  Aar  gammel  og  var  i 
Templet  sammen  med  de  lærde,  forstod  han  Betydningen  af 
den  Mission,  som  han  skulde  udfore  paa  Jorden.  I  sine  mod- 
nere Aar  havde  han  udviklet  sig  til  at  blive  den  bedste  Læ- 
rer, som  Verden  endnu  har  set.  Thi  han  lærte  ved  den  Kraft, 
som  var  givet  ham  af  vor  Himmelske  Fader.  Vi  har  mange 
Vidnesbyrd  om  ham,  thi  fortalte  ikke  Engelen  Maria,  hvem 
hendes  Barn  skulde  blive?  Stjernen,  som  de  vise  Mænd  fulgte, 
bevidnede  for  dem  i  Profeternes  Sprog,  at  Messias,  Jødernes 
Konge,  var  født.  Englene  erklærede  den  samme  Sandhed  til 
Hyrderne  paa  Judæas  Marker.  Døberen  Johannes  erklærede: 
»Se,  det  er  Guds  Lam«,  og  Gud  selv  sagde  ved  Jesu  Daab: 
»Dette  er  min  elskede  Søn,  i  hvem  jeg  har  Velbehag«.  Og  atter 
i  Nærværelse  af  Peter,  Jakob  og  Johannes  erklærede  Herren 
fra  Forklarelsens  Bjerg:  »Dette  er  min  Son,  den  elskede«. 

Jesus  erklærede  ogsaa,  at  han  var  Guds  Son,  og  hans  vid- 
underlige Gerninger  paa  Jorden,  til  Bedste  for  hans  Him- 
melske Faders  Barn,  erklærede  stærkere  end  Ord  kunde  ud- 
trykke, at  han  virkelig  var  Guds  Son,  iklædt  Magt  fra  oven, 
Magt,  som  i  Sandhed  gjorde  ham  til  det,  han  selv  sagde,  at 
han  var:  »Kristus,  den  levende  Guds  Søn«. 

Jesus  kom,  for  at  vi,  du  og  jeg  og  alle  Guds  Børn,  kunde 
»have  Liv  og  have  Overflod«.  Han  sagde,  at  vi  kunde  kende 
disse  mægtige  Sandheder  for  os  selv,  for  han  erklærede,  at 
alle,  som  vil  gøre  Faderens  Vilje,  kunde  vide  for  dem  selv, 
og  blive  Deltagere  i  dette  Livs  Glæde,  og  være  forvisset  om 
Velsignelser  i  det  kommende  Liv. 

I  vor  Tid  er  et  andet  Vidnesbyrd  blevet  baaret  af  en  Guds 
Profet.  Hør  hvad  Joseph  Smith  siger  i  det  76.  Kapitel  i  Pag- 
tens Bog:  »Og  se,  efter  de  mange  Vidnesbyrd,  der  er  givne  om 
ham,  er  dette,  som  vi  give,  det  sidste  af  dem  alle,  nemlig: 
at  han  lever.  Thi  vi  saa  ham  hos  Guds  højre  Haand,  og  vi 
hørte  Rosten  vidne,  at  han  er  Faderens  Enbaarne  at  ved 
ham  og  formedelst  ham  og  af  ham  er  Verdenerne  blevne  til 
og  skabte,  og  deres  Indvaanere  er  avlede  som  Sønner  og  Døtre 
af  Gud.« 

Spørgsmaal. 

1.  Hvorhen  tog  Jesus  sine  Apostle,  da  de  40  Dage  var  til 
Ende? 

2.  Hvad  gjorde  han,  da  de  kom  til  dette  Bjerg? 

3.  Ved  hvilken  Magt  opfor  han  til  Himmelen? 

4.  Hvilket  Budskab  gav  Englene  til  Apostlene? 

2  9.  Januar. 

OVERSIGT  OVER  DE  SIDSTE  TRE  MAANEDERS 
LEKTIER. 

1.  Hvorfor  fulgte  ikke  den  rige,  unge  Mand  Jesu  Raad  om 
at  sælge  alt  og  følge  ham? 

2.  Hvad  fortalte  Jesus  Jakob  og  Johannes,  da  de  bad  om 
ærefulde  Pladser  i  hans  Rige? 

3.  Hvilken  Fest  blev  holdt  aarlig  i  Jerusalem? 

4.  Hvilken  Tjeneste  udførte  Maria  for  Jesus  i  Bethania? 

5.  Hvilken  Begivenhed  sagde  Jesus,  denne  Salvelse  blev  ud- 
fort for? 

6.  Under  hvilke  Omstændigheder  kom   Jesus   ind  i   Jeru- 
salem? 

7.  Hvad   profeterede   Jesus    angaaende   Templet   og    Jeru- 
salem? 

8.  Hvilken  Ordinance  oprettede  Jesus,  da  det  sidste  Maal- 
tid  blev  nydt? 

9.  Hvad  skete  i  Getsemane? 

10.  Hvad  sagde  Pilatus  om  Jesu  Skyld? 

11.  Hvad  gjorde  Pilatus,  da  Forhøret  var  til  Ende? 

12.  Hvem  græd  for  Jesus,  da  han  gik  mod  Golgata? 

13.  Hvad  fortalte  Jesus  dem? 

14.  Hvilket  Skriftsted  blev  opfyldt,  da  Jesu  Side  blev  gen- 
nemboret? 

15.  For  hvem  blev  Jesu  Blod  udgydt? 

16.  Hvem  begravede  Jesus? 

17.  Hvem  rullede  Stenen  bort  fra  Graven? 

18.  Hvad  sagde  Englene  til  dem,  som  søgte  Jesus? 

19.  Hvorledes   overbeviste   Jesus   Apostlene  om,   at   det  var 
ham? 

20.  Hvilken  Befaling  gav  Jesus  til  Apostlene? 


Lektier  for  Børneklasser  (under  10  Aar). 
2  2.  Januar. 
KORLEKTIE. 
Nej,«  sagde  hun  til  Elias,  »jeg  véd,  at  du  i  Sandhed  er  en 
Guds  Mand.« 

ELIAS  OG  ENKENS  SØN. 

Den  Kvinde  og  den  lille  Dreng,  som  Elias  kom  til  for  at 

bede   om   noget   at   spise,   var   meget   gode   Mennesker.   De 

elskede  Herren  og  prøvede  altid  at  gøre  det,  som  de  vidste, 

var  ret.  Saa  da  Elias  kom,  og  Herren  velsignede  dem  med 

mere  Mel  og  mere  Olie,  saa  de  kunde  have  noget  at  spise, 
var  hun  meget  taknemmelig,  og  hun  og  hendes  lille  Søn  var 
meget  venlige  mod  Elias.  De  lod  han  altid  sove  paa  Husets 
Tag,  hvor  der  var  køligt  og  godt  at  sove.  I  den  Tid  havde 
Husene  flade  Tage,  og  Folk  benyttede  dem  til  at  sove  paa. 
Moderen  var  altid  glad  for  at  lave  ham  noget  at  spise  af  det 
Mel  og  den  Olie,  som  Herren  havde  sendt  hende.  Og  natur- 
ligvis var  Elias  glad  over  at  være  hos  dem,  thi  han  elskede 
alle,  som  gode  og  venlige,  og  som  prøvede  at  gøre,  hvad  Her- 
ren vilde,  at  de  skulde  gøre. 

Hver  Dag  plejede  Profeten  at  gaa  bort  for  at  prædike  for 
Folket.  Om  Aftenen,  naar  han  kom  tilbage,  plejede  den  lille 
Dreng  at  lobe  og  møde  ham  og  omfavne  og  kysse  ham.  Men 
en  Aften  kom  han  ikke  for  at  mode  Elias.  Elias  undrede  sig 
over,  hvad  der  var  forkert,  og  da  han  kom  til  Huset,  fandt 
han,  at  den  lille  Dreng  var  meget  syg.  Moderen  var  meget 
bedrøvet,  thi  hun  elskede  sin  lille  Dreng  meget  højt,  og  hun 
ønskede  ikke,  at  han  skulde  være  syg.  Naturligvis  blev  Elias 
ogsaa  meget  bedrovet.  Den  lille  Dreng  blev  mere  og  mere 
syg,  og  en  Aften,  da  Elias  kom  hjem,  var  den  lille  Dreng  did. 
Moderen  græd  og  var  saa  ulykkelig,  thi  nu  kunde  hun  ikke 
have  sin  lille  Dreng  hos  sig  mere.  Og  fordi  hun  var  saa  ulyk- 
kelig, kunde  hun  ikke  tænke  klart,  og  hun  tænkte,  at  maaske 
Elias  havde  ladet  hendes  lille  Søn  dø,  fordi  hun  en  Gang  for 
længe  siden  havde  gjort  noget,  hun  ikke  skulde  gøre.  Men 
naturligvis  vilde  ikke  Elias  gøre  dette.  Han  var  en  venlig, 
god  Mand,  og  han  elskede  den  lille  Dreng  højt.  Han  var  meget 
bedrøvet.  Han  bad  Moderen,  om  hun  vilde  lade  ham  tage  den 
lille  Dreng.  Han  løftede  ham  op  i  sine  Arme,  men  der  var 
ikke  noget  Liv. 

Derpaa  holdt  han  ham  op  mod  sit  Bryst  og  gik  op  ad  Sti- 
gen og  op  paa  Taget  af  Huset,  hvor  han  plejede  at  sove.  Han 
lagde  den  lille  Dreng  ned  paa  Sengen  og  begyndte  at  bede  til 
sin  Himmelske  Fader.  Han  bad  om,  at  Gud  vilde  bringe  ham 
tilbage  til  Livet  igen,  fordi  Kvinden  havde  været  saa  god  mod 
Profeten  og  havde  beholdt  ham  der  i  hendes  Hjem  og  givet 
ham  Føde.  Han  bad  meget  oprigtigt,  og  derpaa  kyssede  han 
den  lille  Dreng,  og  den  lille  Dreng  aabnede  sine  store,  mørke 
Øjne.  Guds  Mand  havde  bragt  ham  tilbage  til  Livet.  Elias 
bragte  derpaa  Drengen  til  hans  Moder,  og  hun  sagde:  »Nu 
véd  jeg,  at  der  er  en  Fader  i  Himmelen,  thi  han  har  givet 
mig  min  lille  Dreng  tilbage.«  Naturligvis  var  de  alle  meget 
glade,  og  saa  knælede  de  ned  og  takkede  Herren  for  hans 
Godhed  i  at  give  den  lille  Dreng  tilbage  til  dem.  Efterat  den 
lille  Dreng  var  rask  igen,  sagde  Moderen  til  Elias:  »Nu  véd 
jeg,  at  du  i' Sandhed  er  en  Guds  Mand.« 

Spørgsmaal. 

1.  Hvorfor  var  Kvinden  og  hendes  Søn  saa  glade  over  at 
have  Elias  hos  dem? 

2.  Hvorfor  velsignede  Herren  dem  med  Mel  og  Olie,  saa  at  de 
kunde  have  noget  at  spise? 

3.  Hvorfor  ønskede  Elias  saa  inderligt,  at  Herren  skulde 
bringe  den  lille  Dreng  tilbage  til  Livet  igen? 

4.  Vil  Herren  velsigne  os  paa  den  samme  Maade,  som  han 
gjorde  med  den  lille  Dreng,  dersom  vi  beder  til  ham  og 
har  Tro  paa,  at  han  vil  hjælpe  os? 


2  9.  Januar. 
KORLEKTIE, 

»Gud  er  vor  Tillid  og  Styrke,  en  Hjælp  i  Angst,  prøvet  til 
fulde.«  (Salme  46:  2.) 

ILD  FRA  HIMMELEN. 

Efter  at  der  havde  været  Hungersnød  i  Landet  i  tre  lange 
Aar,  var  der  ikke  meget  Føde  tilbage  til  Menneskene  eller 
Græs  for  Dyrene.  Og  i  hele  denne  Tid  var  Kong  Akab  meget 
vred  paa  Elias,  da  han  troede,  at  det  var  ham,  som  havde 
foraarsaget  Hungersnøden.  Og  derfor  søgte  Kong  Akab  efter 
Elias,  saa  at  han  kunde  dræbe  ham,  saaledes  som  han  havde 
gjort  med  saa  mange  af  Herrens  Profeter.  Efter  at  tre  Aar  var 
gaaet,  kom  Herren  en  Dag  til  Elias  og  sagde,  at  han  skulde 
gaa  og  tale  til  Kong  Akab  og  atter  prøve  at  fortælle  Folket 
om  den  sande  Gud,  og  dersom  de  nu  vilde  tro,  vilde  Herren 
sende  Regn,  saa  der  vilde  blive  Slut  paa  Hungersnøden.  Vi 
kan  tænke  os,  hvor  forskrækket  Elias  maa  være  blevet.  Men 
han  vidste,  at  Herren  vilde  beskytte  ham.  Han  havde  stor 
Tro  paa  Herren,  og  han  gjorde  altid  det,  som  Herren  vilde,  at 
han  skulde  gore.  Saa  han  begav  sig  paa  Vejen  for  at  finde 
Kongen. 

Da  han  havde  gaaet  temmelig  langt,  mødte  han  den  Mand, 
som  i  Magt  var  nærmest  Kongen.  Denne  Mands  Navn  var 
Obadia,  og  han  var  en  god  Mand,  som  troede  paa  vor  Him- 
melske Fader,  ligesom  Elias  gjorde.  Nu  vidste  han,  at  Elias 
var  en  god  Mand,  og  da  Elias  bad  ham  gaa  og  hente  Kongen, 
fordi  Elias  vilde  tale  med  ham,  saa  gik  han,  selv  om  han  var 
bange  for,  at  Kongen  vilde  skade  Elias. 

Kongen  kom  for  at  møde  Elias,  og  da  han  kom  der,  spurgte 
han  ham,  hvorfor  han  havde  skaffet  hans  Folk  al  denne  Sorg 
og  Bekymring.  Men  Elias  fortalte  ham,  at  han  ikke  havde 
Skylden,  men  at  det  var  Kongen  og  hans  Familie,  fordi  de 

havde  været  saa  onde  og  ikke  vilde  tro  paa  den  sande  Gud, 
men  i  Stedet  troede  paa  den  falske  Gud  Baal.  Elias  bad  ham 
at  kalde  Folket  i  hele  Landet  sammen,  fordi  han  ønskede  at 
tale  med  dem.  Han  sagde  ogsaa,  at  de  skulde  kalde  sammen 
alle  Profeterne  for  den  falske  Gud  Baal,  fordi  han  onskede 
at  vise  dem  noget.  Han  onskede  at  vise  dem  den  sande  Gud- 
Nu,  da  hele  Folket  var  samlet,  gik  Elias  ud  for  at  tale  til 
dem.  Han  begyndte  at  tale  til  Folket  og  til  Baals  Profeter. 
Han  sagde,  at  de  skulde  tage  en  Okse  og  dræbe  den  og  skære 
den  op  og  lægge  den  paa  en  Stabel  af  Træ,  men  de  skulde 
ikke  tænde  Ild  under  den.  Derefter  fortalte  Elias  dem,  at  han 
ogsaa  vilde  tage  en  Okse  og  gore  det  samme,  som  de  havde 
gjort.  Da  de  havde  gjort  dette,  skulde  de  træde  lidt  tilbage 
og  bede  til  deres  Gud  Baal  og  bede  ham  om  at  opbrænde  dette 
Offer,  som  ikke  havde  nogen  Ild  under  sig.  Der  var  mange  af 
disse  falske  Profeter,  og  de  bad  hele  Dagen,  men  Oksen 
brændte  ikke.  Derpaa  sagde  Elias,  at  det  var  hans  Tur.  Men 
først  sagde  han,  at  de  skulde  hælde  en  Mængde  Vand  over 
hans  Okse,  saa  at  den  skulde  blive  endnu  sværere  at  brænde. 
Efter,  at  de  havde  gjort,  som  han  bad  dem  om,  bad  han  til 
Herren,  at  han  vilde  opbrænde  Oksen  og  vise  Folket,  at  han 
var  den  sande  Gud,  og  at  Elias  var  hans  Tjener.  Medens  han 
bad,  sendte  Gud  en  Ild  ned  fra  Himmelen,  og  den  opbrændte 
Træet  og  Oksen  og  alt  Vandet,  som  de  havde  slaaet  paa  den. 
Da  troede  Folket  paa  Elias  og  den  sande  Gud. 

Spørgsmaal. 

1.  Hvorfor  var  Kongen  saa  vred  paa  Elias? 

2.  Hvor  havde  Elias  opholdt  sig? 

3.  Hvorfor  var  Elias  ikke  bange? 

4.  Hvorfor  vilde  den  Okse,  som  Baals  Profeter  havde  beredt, 
ikke  brænde? 

